
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 339 

21 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου στο ΤΕΙ Κα¬ 
λαμάτας, σε εφαρμογή των διατάξεων του π.δ. 

164/2004. 1 

Αποδοχή δωρεάν παραχώρησης χρήσης κτιρίου για 
τη στέγαση της Δημόσιας Κεντρικής Βιβλιοθήκης 
Φλώρινας «Βασιλικής Πιτόσκα». 2 


Συγκρότηση Επιτροπής για την αξιολόγηση των προ¬ 
τάσεων που υποβλήθηκαν στα πλαίσια της πρό¬ 
σκλησης: 1. «Κτιριακές Παρεμβάσεις για τη στέγα¬ 
ση και λειτουργία Σχολείων Δεύτερης Ευκαιρίας 
(Σ.Δ.Ε.) στις 13 Περιφέρειες της χώρας». 2. «Κτιρι- 
ακές Παρεμβάσεις για τη στέγαση και λειτουρ¬ 
γία Κέντρων Εκπαίδευσης Ενηλίκων (Κ.Ε.Ε.) στις 


13 Περιφέρειες της χώρας» του ΕΠΕΑΕΚ II. 3 

Επανασυγκρότηση της Επιτροπής Παραλαβής του 
Έργου «Μελέτη αναγκών και στοχοθέτησης του 

Παιδαγωγικού Ινστιτούτου». 4 

Έγκριση υπερωριακής απασχόλησης σε τριάντα πέ¬ 
ντε (35) μόνιμους διοικητικούς υπαλλήλους του 

ΤΕΙ Καλαμάτας. 5 

Έγκριση υπερωριακής απασχόλησης σε δώδεκα (12) 
υπαλλήλους του ΤΕΙ Καλαμάτας με σχέση εργα¬ 
σίας ΙΔΑΧ. 6 


Τροποποίηση της υπ’ αριθμ. 48361/Β7 (ΦΕΚ 1156, 
τ.Β'/30.7.2004) υπουργικής απόφασης που αφορά 
στο Πρόγραμμα Μεταπτυχιακών Σπουδών του Τμή¬ 
ματος Επιστημών της Προσχολικής Αγωγής και του 
Εκπαιδευτικού Σχεδιασμού του Πανεπιστημίου Αι¬ 
γαίου με τίτλο «Φύλο και Νέα Εκπαιδευτικά και Ερ¬ 
γασιακά Περιβάλλοντα στην Κοινωνία της Πληρο¬ 
φορίας». Απένταξη του Π.Μ.Σ. από το ΕΠΕΑΕΚ. 7 

Τροποποίηση - συμπλήρωση της υπ’ αριθμ. 143776/Β7 
υπουργικής απόφασης (ΦΕΚ 51/Β"/19.1.2004) που 
αφορά στο Πρόγραμμα Μεταπτυχιακών Σπουδών 
με τίτλο «Πολιτική και Προγραμματισμός Περιβαλ¬ 
λοντικής Διαχείρισης» του Τμήματος Περιβάλλο¬ 
ντος του Πανεπιστημίου Αιγαίου. - Λειτουργία 
κοινού ΠΜΣ με αναγνωρισμένα ομοταγή Ιδρύμα¬ 
τα του Εξωτερικού στα πλαίσια του προγράμμα¬ 
τος ΕΓαεπιυδ Μυηάυδ. 8 


Α ΠΟΦΑΣΕΙ Σ 

Αριθμ. 25.948/Ε5 (1) 

Σύσταση οργανικών θέσεων με σύμβαση εργασίας ιδιω¬ 
τικού δικαίου αορίστου χρόνου στο ΤΕΙ Καλαμάτας, 
σε εφαρμογή των διατάξεων του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ.Α7ΐ9.7.2004). 

2. Τις διατάξεις της παρ. 2 του άρθρου 1 του ν. 3320/2005 
«Ρύθμιση θεμάτων για το προσωπικό του Δημοσίου κα 
των νομικών προσώπων του ευρύτερου δημόσιου τομέα 
και για τους Ο.Τ.Α.» (ΦΕΚ 48/τ.Α'/23.2.2005). 

3. Την υπ’ αριθμ. ΔΙΠΙΔΔ/Β18/463/οικ. 8791/5.5.2005 
εγκύκλιο του Υπουργείου Εσωτερικών, Δημόσιας Διοί¬ 
κησης και Αποκέντρωσης «Ρυθμίσεις του ν. 3320/2005 
για τη σύσταση θέσεων με σύμβαση εργασίας ιδιωτικού 
δικαίου αορίστου χρόνου». 

4. Το π.δ. 224/2002 «Οργανισμός διοικητικών υπηρεσι¬ 
ών Τεχνολογικού Εκπαιδευτικού Ιδρύματος Καλαμάτας» 
(ΦΕΚ 207/τ.Α'/5.9.2002). 

5. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά Όργανα 
[π.δ. 63/2005 (Α' 98)]. 

6. Την υπ’ αριθμ. 895/23.9.2005 απόφαση του Α' Τμήμα¬ 
τος του Α.Σ.Ε.Π. η οποία διαβιβάσθηκε στο ΤΕΙ Καλαμά¬ 
τας με το υπ’ αριθμ. 43399/5.10.2005 έγγραφό του. 

7. Την υπ’ αριθμ. 28/12.10.2005 πράξη του Συμβουλίου 
του ΤΕΙ Καλαμάτας, για τη σύσταση έντεκα (11) ορ¬ 
γανικών θέσεων διοικητικού προσωπικού με σύμβαση 
εργασίας ιδιωτικού δικαίου αορίστου χρόνου. 

8. Το γεγονός ότι από τις διατάξεις της παρούσης 
προκαλείται δαπάνη σε βάρους του κρατικού προϋπο¬ 
λογισμού ύψους 150.000 ΕΥΡΩ για το τρέχον οικονο¬ 
μικό έτος η οποία θα αντιμετωπιστεί από πιστώσεις 
προϋπολογισμού του ΥΠΕΠΘ (ΕΦ 19-240 ΚΑΕ ομάδος 
0200). Η ετήσια δαπάνη ανέρχεται σε 220.000 ΕΥΡΩ και 
θα καλύπτεται από τις πιστώσεις που θα εγγράφονται 
προς τούτο στον ανωτέρω προϋπολογισμό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Την υπ’ αριθμ. ΔΙΔΚ/Φ1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημ. 
Διοίκησης και Αποκέντρωσης» (ΦΕΚ 527 Β'). 

10. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 

11. Το υπ’ αριθμ. 3666/21.11.2005 έγγραφο της Δ/νσης 
Διοικητικού-Οικονομικού του ΤΕΙ Καλαμάτας από το 
οποίο προκύπτει ότι δεν υπάρχουν κενές οργανικές 
θέσεις προσωπικού αντίστοιχης ή παρεμφερούς ειδι¬ 
κότητας με τις συνιστώμενες. 

12. Την υπ’ αριθμ. 2/2.12.2004 πράξη του Υπηρεσιακού 
Συμβουλίου Διοικητικού κ.λπ. Προσωπικού του ΤΕΙ Κα¬ 
λαμάτας, αποφασίζουμε: 

Συνιστούμε στο ΤΕΙ Καλαμάτας τις παρακάτω έντεκα 
(11) οργανικές θέσεις με σύμβαση εργασίας ιδιωτικού 
δικαίου αορίστου χρόνου, προκειμένου να καταταγούν 
σ’ αυτές ισάριθμοι συμβασιούχοι οι οποίοι υπάγονται 
στις ρυθμίσεις των διατάξεων του π.δ. 164/2004 και θα 
καλύπτουν διαπιστωθείσες πάγιες και διαρκείς ανάγκες 
του ανωτέρω Ιδρύματος. 

Α. ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ: 

α) ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέσεις μία (1) 

Β. ΕΚΠΑΙΔΕΥΤΙΚΗ ΒΑΘΜΙΔΑ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ (ΤΕ) 

ΕΙΔΙΚΟΤΗΤΑ: 

α) ΔΙΟΙΚΗΤΙΚΟΥ-ΛΟΓΙΣΤΙΚΟΥ Θέσεις δύο (2) 

β) ΤΕΧΝ. ΓΕΩΠΟΝΙΑΣ Θέσεις τρεις (3) 

Γ. ΕΚΠΑΙΔΕΥΤΙΚΗ ΒΑΘΜΙΔΑ ΔΕΥΤΕΡΟΒΑΘΜΙΑΣ ΕΚ¬ 
ΠΑΙΔΕΥΣΗΣ (ΔΕ) 

ΕΙΔΙΚΟΤΗΤΑ: 

α) ΔΙΟΙΚΗΤΙΚΩΝ ΓΡΑΜΜΑΤΕΩΝ Θέσεις δύο (2) 

β) ΤΕΧΝΙΚΩΝ Θέσεις δύο (2) 

Δ. ΕΚΠΑΙΔΕΥΤΙΚΗ ΒΑΘΜΙΔΑ ΥΠΟΧΡΕΩΤΙΚΗΣ ΕΚΠΑΙ¬ 
ΔΕΥΣΗΣ (ΥΕ) 

ΕΙΔΙΚΟΤΗΤΑ: 

α) ΕΡΓΑΤΩΝ Θέσεις μία (1) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 129377/1Ζ π.ε. (2) 

Αποδοχή δωρεάν παραχώρησης χρήσης κτιρίου για τη 
στέγαση της Δημόσιας Κεντρικής Βιβλιοθήκης Φλώ¬ 
ρινας «Βασιλικής Πιτόσκα». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 3149/2003 
περί «στέγασης των Δημοσίων Βιβλιοθηκών». 


2. Τις διατάξεις του άρθρου 247 του π.δ. 410/1995 (ΦΕΚ 
231/Α/14.11.1995) περί «Δωρεάν παραχώρησης της χρή- 
σεως δημοτικών και κοινοτικών ακινήτων». 

3. Την απόφαση περί «ιδρύσεως της Δημοτικής Βιβλι¬ 
οθήκης Φλώρινας» (ΦΕΚ 42/τ.Β723.1.1989). 

4. Την υπ’ αριθμ. 5064/12.12.1994 έκθεση των μηχανικών 
της ΔΙ.ΕΦ.ΕΣ. του ΥΠ.Ε.Π.Θ. για την καταλληλότητα του 
κτιρίου. 

5. Την υπ’ αριθμ. 3497/164/1985 υπουργική απόφαση 
περί «χαρακτηρισμού ως έργου τέχνης της οικίας ιδιο¬ 
κτησίας Ε. Γεωργιάδη στη Φλώρινα». 

6. Την υπ’ αριθμ. 7/27.5.1997 (αριθμ. 35) ομόφωνη από¬ 
φαση του Νομαρχιακού Συμβουλίου Φλώρινας με την 
οποία αποφασίζεται η αγορά του κτιρίου ιδιοκτησίας 
της Ευθυμίας Γεωργιάδου-Κούντουρα, ως μόνου κα¬ 
τάλληλου Διατηρητέου - Παραδοσιακού κτιρίου, για τη 
στέγαση αποκλειστικά και μόνο της Δημόσιας Βιβλιο¬ 
θήκης Φλώρινας. 

7. Την υπ’ αριθμ. Φ.23/2/509/11.9.1997 έκθεση εκτίμησης 
του Σώματος Ορκωτών Εκτιμητών του ως άνω παρα¬ 
δοσιακού κτιρίου. 

8. Το υπ’ αριθμ. 15275/17.9.1997 συμβόλαιο αγοράς 
ακινήτου της συμβολαιογράφου Αννας Χατζηχρίστου- 
Μπέσσα στη Φλώρινα, για τη στέγαση της Δημόσιας 
Κεντρικής Βιβλιοθήκης Φλώρινας. 

9. Την υπ’ αριθμ. 13/17.12.1997 (αριθμ. 74) ομόφωνη 
απόφαση του Νομαρχιακού Συμβουλίου Φλώρινας με 
την οποία αποφασίζεται η παραχώρηση χρήσης του 
παραδοσιακού κτιρίου της Νομαρχιακής Αυτοδιοίκησης 
στη Δημόσια Κεντρική Βιβλιοθήκη Φλώρινας «Βασιλική 
Πιτόσκα» με μοναδικό και αποκλειστικό σκοπό τη στέ¬ 
γαση της Βιβλιοθήκης. 

10. Το υπ’ αριθμ. 2/26.5.1998 πρακτικό της συνεδρί¬ 
ας της Εφορείας της Δημόσιας Κεντρικής Βιβλιοθήκης 
Φλώρινας, κατά την οποία αποφασίζεται η αποδοχή της 
παραχώρησης του κτιρίου για τη στέγασή της. 

11. Την υπ’ αριθμ. 985/28.4.2005 απόφαση του Νομάρχη 
Φλώρινας για τη διάρκεια παραχώρησης χρήσης του 
κτιρίου. 

12. Το υπ’ αριθμ. 3/30.5.2005 πρακτικό της συνεδρίας της 
Εφορείας της Δημόσιας Κεντρικής Βιβλιοθήκης Φλώρινας, 
κατά την οποία αποφασίζεται η αποδοχή παραχώρησης 
του κτιρίου, μετά το υπ’ αριθμ. 985/28.4.2005 έγγραφο του 
Νομάρχη Φλώρινας για τη διάρκεια παραχώρησης που 
ορίζεται σε ενενήντα εννέα έτη, αποφασίζουμε: 

Αποδεχόμαστε την από τη Νομαρχιακή Αυτοδιοίκηση 
Φλώρινας δωρεάν παραχώρηση χρήσης εσαεί, κτιρίου 
του οποίου έχει την κυριότητα, νομή και κατοχή, με 
μοναδικό και αποκλειστικό σκοπό τη στέγαση της Δη¬ 
μόσιας Κεντρικής Βιβλιοθήκης Φλώρινας, η οποία και 
θα αναλάβει τη διαχείριση του κτιρίου. 

Το κτίριο βρίσκεται εντός οικοπέδου συνολικού εμ- 
βαδού 139,00 τ.μ. στη συμβολή των οδών Μ. Αλεξάν¬ 
δρου και Ναούσης στη Φλώρινα και αποτελείται από 
α) υπόγειο εμβαδού 140,00 τ.μ., β) ισόγειο 108,97 τ.μ. 
γ) ημιόροφο 35,78 τ.μ. και δ) έναν όροφο 116,15 τ.μ., όπως 
περιγράφεται στο υπ’ αριθμ. 15275/17.9.1997 συμβόλαιο 
αγοράς ακινήτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 4750 (3) 

Συγκρότηση Επιτροπής για την αξιολόγηση των προτά¬ 
σεων που υποβλήθηκαν στα πλαίσια της πρόσκλη¬ 
σης: 1. «Κτιριακές Παρεμβάσεις για τη στέγαση και 
λειτουργία Σχολείων Δεύτερης Ευκαιρίας (Σ.Δ.Ε.) 
στις 13 Περιφέρειες της χώρας». 2. «Κτιριακές Πα¬ 
ρεμβάσεις για τη στέγαση και λειτουργία Κέντρων 
Εκπαίδευσης Ενηλίκων (Κ.Ε.Ε.) στις 13 Περιφέρειες 
της χώρας» του ΕΠΕΑΕΚ II. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όρ¬ 
γανα». 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την απόφαση της Επιτροπής υπ’ αριθμ. 

0(2004)2414/3.12.2004 «για την τροποποίηση της απόφα¬ 
σης αρ. 0(2000)/3405/28.11.2000 με την οποία εγκρίνεται 
το Κοινοτικό Πλαίσιο Στήριξης για κοινοτική διαρθρωτι¬ 
κή ενίσχυση στο πλαίσιο του στόχου 1 στην Ελλάδα». 

4. Το ν. 2860/14.11.2000 «Διαχείριση, παρακολούθηση 
και έλεγχος του Γ' Κοινοτικού Πλαισίου Στήριξης και 
άλλες Διατάξεις». 

5. Την απόφαση της Επιτροπής υπ’ αριθμ. 

Ε(2004)5583/22.12.2004 «για την τροποποίηση της από¬ 
φασης 0(2001)44/16.3.2001 που αφορά την έγκριση του 
Επιχειρησιακού Προγράμματος για την Εκπαίδευση και 
Αρχική Επαγγελματική Κατάρτιση». 

6. Την κοινή υπουργική απόφαση (ΦΕΚ 1553/Β'/14.12.2000) 
για τη «Σύσταση Ειδικής Υπηρεσίας Διαχείρισης του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης». 

7. Το Συμπλήρωμα Προγραμματισμού όπως εγκρί- 
θηκε από την 1η Επιτροπή Παρακολούθησης του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης της 29.5.2001 και ειδικά τα 
τμήματα που αναφέρονται στο Μέτρο 5.1 που εντάσ¬ 
σονται οι κατηγορίες πράξεων για τις οποίες έγινε η 
προκήρυξη, καθώς επίσης και η παράγραφος για τους 
δυνητικούς τελικούς δικαιούχους ανά κατηγορία Πρά¬ 
ξεων του Μέτρου 5.1, όπως αυτό τροποποιήθηκε με την 
υπ’ αριθμ. 2280/15.2.2005 απόφαση τροποποίησης του 
Συμπληρώματος Προγραμματισμού του ΕΠΕΑΕΚ, με τη 
γραπτή διαδικασία. 

8. Την απόφαση του Υπουργού Εθνικής Παιδείας και 
Θρησκευμάτων υπ’ αριθμ. ΣΤ5/35235/16.4.2004 (ΦΕΚ 
583/Β/10.5.2004) για τη μεταβίβαση δικαιώματος υπο¬ 
γραφής με εντολή Υπουργού στον Ειδικό Γραμματέα 
Διαχείρισης Προγραμμάτων ΚΠΣ όπως αυτή συμπλη¬ 
ρώθηκε και τροποποιήθηκε με την υπ’ αριθμ. 41773/ΣΤ5 
(ΦΕΚ/680/Β/10.5.2004) της Υπουργού Εθνικής Παιδείας 
και Θρησκευμάτων. 

9. Την πρόσκληση της ΕΥΔ του ΕΠΕΑΕΚ υπ’ αριθμ. 
15091/27.7.2005, με τίτλο: 

1. «Κτιριακές παρεμβάσεις για τη στέγαση και λει¬ 
τουργία Σχολείων Δεύτερης Ευκαιρίας Σ.Δ.Ε.) στις 13 
Περιφέρειες της χώρας» και 

2. «Κτιριακές παρεμβάσεις για τη στέγαση και λει¬ 
τουργία Κέντρων Εκπαίδευσης Ενηλίκων (Κ.Ε.Ε.) στις 13 
Περιφέρειες της χώρας» 

για υποβολή προτάσεων στα πλαίσια της Ενέργειας 


5.1.3 «Υποδομές και εξοπλισμός Σχολείων Δεύτερης Ευ¬ 
καιρίας» κατηγορία Πράξεων 5.1.3.α «Ανάπτυξη υποδο¬ 
μών Σχολείων Δεύτερης Ευκαιρίας» και 5.1.3.β «Ανάπτυξη 
υποδομών για τη βασική εκπαίδευση ενηλίκων καθώς 
και για εκπαίδευση ενηλίκων μεταναστών στην Ελληνική 
γλώσσα» και συγχρηματοδοτείται κατά 75% από το 
ΕΤΠΑ και κατά 25% από Εθνικούς Πόρους. 

10. Το ν. 3205/2003 (Φ.Ε.Κ. 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» και ειδικότερα το άρθρο 17 του 
ιδίου Νόμου, αποφασίζουμε: 

Ορίζουμε τους παρακάτω αναφερόμενους, ως μέλη 
Επιτροπής Αξιολόγησης, των προτάσεων που υποβλήθη¬ 
καν στα πλαίσια της πρόσκλησης της ΕΥΔ του ΕΠΕΑΕΚ 
II υπ’ αριθμ. 15091/27.7.2005 και με τίτλο: 1. «Κτιριακές 
παρεμβάσεις για τη στέγαση και λειτουργία Σχολείων 
Δεύτερης Ευκαιρίας (Σ.Δ.Ε.) στις 13 Περιφέρειες της 
χώρας» και 2. «Κτιριακές παρεμβάσεις για στέγαση και 
λειτουργία Κέντρων Εκπαίδευσης Ενηλίκων (Κ.Ε.Ε.) στις 
13 Περιφέρειες της χώρας» της Ενέργειας 5.1.3 «Υπο¬ 
δομές και εξοπλισμός Σχολείων Δεύτερης Ευκαιρίας» 
κατηγορία Πράξεων 5.1.3.α «Ανάπτυξη υποδομών Σχο¬ 
λείων Δεύτερης Ευκαιρίας» και 5.1.3.β «Ανάπτυξη υπο¬ 
δομών για τη βασική εκπαίδευση ενηλίκων καθώς και 
για εκπαίδευση ενηλίκων μεταναστών στην Ελληνική 
γλώσσα» του ΕΠΕΑΕΚ. 

1. Καταβάτης Μελέτιος Πολιτικός Μηχανικός Υπάλλη¬ 
λος του Δήμου Πειραιά, ως πρόεδρος. 

2. Παπακυριακού Σταυριανή Αρχιέκτων Μηχανικός 
Υπάλληλος της ΔΙΠΕΕ/ΥΠΕΠΘ, ως μέλος. 

3. Πολυκαρπίδης Νικόλαος Η/Μ Μηχανικός Υπάλληλος 
της ΔΙΕΦΕΣ/ΥΠΕΠΘ, ως μέλος. 

4. Βαρδαβάκης Ιωάννης, μόνιμος υπάλληλος του ΥΠΕ- 
ΠΘ, στέλεχος της Μονάδας Β4 της ΕΥΔ/ΕΠΕΑΕΚ. 

Η γραμματειακή υποστήριξη θα γίνει από το Γεωρ- 
γαλή Θωμά συμβασιούχο υπάλληλο στο Αριστοτέλειο 
Πανεπιστήμιο Θεσσαλονίκης. 

Έργο των παραπάνω αναφερομένων είναι η αξιολόγη¬ 
ση των προτάσεων που υποβλήθηκαν στα πλαίσια της 
παραπάνω πρόσκλησης σύμφωνα με τα οριζόμενα σε 
αυτήν, η οποία αποτελεί αναπόσπαστο μέρος της πα¬ 
ρούσας απόφασης, και πιο συγκεκριμένα των έργων: 

1. Διαμόρφωση υποδομών Κέντρου Εκπαίδευσης Ενη¬ 
λίκων Δήμου Βέροιας, Νομαρχιακή Αυτοδιοίκηση Ημα¬ 
θίας. 

2. Διαμόρφωση υποδομών Κέντρου Εκπαίδευσης 
Ενηλίκων Δήμου Κατερίνης, Νομαρχιακή Αυτοδιοίκηση 
Πιερίας. 

3. Ανάπτυξη υποδομών Σχολείου Δεύτερης Ευκαιρίας 
Κατερίνης Νομού Πιερίας. 

4. Διαμόρφωση υποδομών Κέντρου Εκπαίδευσης Ενη¬ 
λίκων Δήμου Σερρών Νομαρχιακή Αυτοδιοίκηση Σερ¬ 
ρών. 

Οι εργασίες της επιτροπής αξιολόγησης αρχίζουν 
από 13.3.2006 και πρέπει να ολοκληρωθούν μέχρι τις 
30.5.2006. 

Οι συνεδριάσεις θα γίνονται πέραν του κανονικού 
ωραρίου εργασίας των συμμετεχόντων στην Επιτροπή 
Αξιολόγησης, όπως αναφέρονται στην παρούσα από¬ 
φαση. 

Η καταβολή της αποζημίωσης θα γίνει από τις πιστώ¬ 
σεις της Τεχνικής Βοήθειας του ΕΠΕΑΕΚ II μετά από 
την έκδοση της απόφασης του Ειδικού Γραμματέα ΕΕ 
και ΚΠΣ, με την οποία θα πιστοποιείται η ολοκλήρωση 
των εργασιών της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-*- 

Αριθμ. 22049 (4) 

Επανασυγκρότηση της Επιτροπής Παραλαβής του Έρ¬ 
γου «Μελέτη αναγκών και στοχοθέτησης του Παι¬ 
δαγωγικού Ινστιτούτου». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του νόμου 2860/2000 (Αρθρα 4 και 12) 
περί «Διαχείρισης, παρακολούθησης και ελέγχου του 
Κοινοτικού Πλαισίου Στήριξης και άλλων διατάξεων». 

2. Την υπ’ αριθμ. ΚΑ3345/ΦΕΚ1533/Β/14.12.2000 κοινή 
υπουργική απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Εθνικής Παιδείας και Θρησκευμάτων 
με θέμα «Σύσταση Ειδικής Υπηρεσίας στο Υπουργείο 
Εθνικής Παιδείας και Θρησκευμάτων», καθώς και όλες 
τις μετέπειτα τροποποιήσεις της. 

3. Τις διατάξεις του π.δ. 394/1996/ΚΕΦ. Δ' Ειδικών Δι¬ 
ατάξεων / Αρθρο 38 περί «Συγκρότησης συλλογικών 
οργάνων». 

4. Το π.δ. 4/2002 περί «Εκτέλεσης ενεργειών τεχνικής 
βοήθειας-στήριξης και διαχείρισης των αντιστοίχων 
πόρων». 

5. Το υπ’ αριθμ. Φ.908/32075/Η/2.4.2004 έγγραφο με 
θέμα: «Διορισμός Ειδικού Γραμματέα Υπηρεσιών Ενιαίου 
Διοικητικού Τομέα Θεμάτων Ε.Ε. και ΚΠΣ του ΥΠΕΠΘ». 

6. Την υπ’ αριθμ. 35235/ΣΤ5/16.4.2004 (ΦΕΚ 583/ 
τ.Β7ΐ9·4.2004) απόφαση της Υπουργού ΥΠΕΠΘ «περί 
μεταβίβασης δικαιώματος υπογραφής «Με εντολή 
Υπουργού». 

7. Την απόφαση έγκρισης του Έργου με τίτλο «Με¬ 
λέτη αναγκών και στοχοθέτησης του Παιδαγωγικού Ιν¬ 
στιτούτου» του Ειδικού Γ ραμματέα Υπηρεσιών Ενιαίου 
Διοικητικού Τομέα Θεμάτων Ε.Ε. και ΚΠΣ του ΥΠΕΠΘ, 
υπ’ αριθμ. 200/11.1.2005. 

8. Την υπ’ αριθμ. 298/13.1.2005 Πρόσκληση Εκδήλωσης 
Ενδιαφέροντος της ΕΥΔ ΕΠΕΑΕΚ για το έργο με τίτλο 
«Μελέτη αναγκών και στοχοθέτησης του Παιδαγωγικού 
Ινστιτούτου». 

9. Την απόφαση Επιλογής αναδόχου και Ανάθεσης 
έργου «Μελέτη αναγκών και στοχοθέτησης του Παιδα¬ 
γωγικού Ινστιτούτου» του Ειδικού Γ ραμματέα Υπηρεσιών 
Ενιαίου Διοικητικού Τομέα Θεμάτων Ε.Ε. και ΚΠΣ του 
ΥΠΕΠΘ, υπ’ αριθμ. 1773/7.2.2005. 

10. Τη Σύμβαση που έχει υπογράφει στις 29.3.2005 
μεταξύ ΕΥΔ ΕΠΕΑΕΚ και της Επιτροπής Ερευνών του 
Α.Π.Θ. 

11. Την απόφαση συγκρότησης Επιτροπής Παραλαβής 
του Έργου «Μελέτη αναγκών και στοχοθέτησης του 
Παιδαγωγικού Ινστιτούτου» υπ’ αριθμ. 5117/30.3.2005. 


12. Τ ις υπηρεσιακές ανάγκες οριστικής παραλαβής 
του τελικού παραδοτέου του Έργου «Μελέτη αναγκών 
και στοχοθέτησης του Παιδαγωγικού Ινστιτούτου», απο¬ 
φασίζουμε: 

Την επανασυγκρότηση της Επιτροπής Παραλαβής του 
Έργου «Μελέτη αναγκών και στοχοθέτησης του Παιδα¬ 
γωγικού Ινστιτούτου» υπ’ αριθμ. 5117/30.3.2005, η οποία 
αποτελείται από τους: 

1. Ε. Κεχρή, προϊσταμένη της Μονάδας Β3 της ΕΥΔ 
ΕΠΕΑΕΚ 

2. Π. Σαμπάνη, στέλεχος της Μονάδας Β2 της ΕΥΔ 
ΕΠΕΑΕΚ 

3. Π. Καλδή, αναπλ. Καθηγ. ΤΕΙ ΑΘΗΝΑΣ και Δ/ντή της 
Εθνικής Σχολής Τοπικής Αυτοδιοίκησης 

4. Α. Μακρυδημήτρη, Καθηγητή του ΕΚΠΑ 

5. X. Βεϊκου, σύμβουλο του Π.Ι. 

Η Τεχνική και Γραμματειακή Υποστήριξη θα παρέχεται 
από τις: 

α) Σίλερ Χριστίνα υπάλληλο του ΕΚΠΑ και β) Δρούγκα 
Βασιλική υπάλληλο του ΥΠΟΙΟ. 

Έργο της Επιτροπής Παραλαβής του έργου είναι η 
οριστική παραλαβή του τελικού παραδοτέου του Αναδό¬ 
χου του έργου «Μελέτη αναγκών και στοχοθέτησης του 
Παιδαγωγικού Ινστιτούτου» και η έκδοση του σχετικού 
Πρωτοκόλλου Παραλαβής του τελικού παραδοτέου κα¬ 
θώς και η έκδοση Βεβαίωσης ολοκλήρωσης του έργου, 
σύμφωνα με τους όρους της Σύμβασης. 

Τ α μέλη της εν λόγω Επιτροπής και της γραμματεια¬ 
κής υποστήριξης της Επιτροπής που αμείβονται είναι: 

1. Π. Καλδής, αναπλ. Καθηγ. ΤΕΙ ΑΘΗΝΑΣ και Δ/ντής 
της Εθνικής Σχολής Τοπικής Αυτοδιοίκησης. 

2. Α. Μακρυδημήτρης, Καθηγητής του ΕΚΠΑ. 

3. X. Βεϊκου, σύμβουλος του Π.Ι. 

4. Σίλερ Χριστίνα υπάλληλος του ΕΚΠΑ. 

5. Δρούγκα Βασιλική υπάλληλος του ΥΠΟΙΟ. 

Η αμοιβή των παραπάνω μελών της Επιτροπής και της 
γραμματειακής υποστήριξης της Επιτροπής θα καθορι- 
σθεί με ΚΥΑ, βάσει του ν. 3205/2003. 

Οι εργασίες της Επιτροπής θα πραγματοποιούνται 
εκτός υποχρεωτικού ωραρίου της ΕΥΔ του ΕΠΕΑΕΚ, 
και δια της παρούσης παύει η ισχύς της υπ’ αριθμ. 
5117/30.3.2005 απόφασης συγκρότησης της Επιτροπής 
Παραλαβής του Έργου «Μελέτη αναγκών και στοχοθέ¬ 
τησης του Παιδαγωγικού Ινστιτούτου» του Ειδικού Γ ραμ¬ 
ματέα Διαχείρισης Προγραμμάτων ΚΠΣ του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 14106/Ε5 (5) 

Έγκριση υπερωριακής απασχόλησης σε τριάντα πέντε 
(35) μόνιμους διοικητικούς υπαλλήλους του ΤΕΙ Κα¬ 
λαμάτας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2. Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3. Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4. Την υπ’ αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των 
διατάξεων του ν. 3205/2003 (ΦΕΚ 297/τ.Α') σύμφωνα 
με τις διατάξεις του άρθρου 18 του ν. 3254/2004 (ΦΕΚ 
137/τ.Α'). 

5. Την υπ’ αριθμ. 3/25.1.2006 πράξη του Συμβουλίου του 
ΤΕΙ Καλαμάτας για έγκριση υπερωριακής απασχόλησης 
στους υπαλλήλους του Ιδρύματος. 

6. Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 46.940 ευρώ, σε καμιά περίπτωση δεν επιτρέπε¬ 
ται να υπερβεί για το α' εξάμηνο του τρέχοντος έτους 
το ποσοστό του 50% των εγκεκριμένων πιστώσεων του 
ΚΑΕ 0261 του προϋπολογισμού οικ. έτους 2005 του ΤΕΙ 
Καλαμάτας. 

7. Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών, έκτακτων 
ή επειγουσών αναγκών του ΤΕΙ Καλαμάτας, αποφασί¬ 
ζουμε: 

Εγκρίνουμε, στα πλαίσια του προϋπολογισμού έτους 
2006 του ΤΕΙ Καλαμάτας, την υπερωριακή απασχόλη¬ 
ση πέραν του υποχρεωτικού ωραρίου, για το χρονικό 
διάστημα από 1.1.2006 έως 30.6.2006, για: 

Τριάντα πέντε (35) μόνιμους διοικητικούς υπαλλήλους 
και για μέχρι εξήντα (60) ώρες μηνιαίως για κάθε υπάλ¬ 
ληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 14103/Ε5 (6) 

Έγκριση υπερωριακής απασχόλησης σε δώδεκα (12) 
υπαλλήλους του ΤΕΙ Καλαμάτας με σχέση εργασί¬ 
ας ΙΔΑΧ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2. Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3. Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4. Την υπ’ αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των 
διατάξεων του ν. 3205/2003 (ΦΕΚ 297/τ.Α') σύμφωνα 
με τις διατάξεις του άρθρου 18 του ν. 3254/2004 (ΦΕΚ 
137/τ.Α'). 


5. Την υπ’ αριθμ. 2/7093/0022/5.2.2004 (ΦΕΚ 215/ 
τ.Β'/5.2.2004) κοινή υπουργική απόφαση για «επέκτα¬ 
ση των διατάξεων του ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α.». 

6. Την υπ’ αριθμ. 38/16.1.2006 απόφαση του Τμήματος 
Κοινωνικής Επιθεώρησης Μεσσηνίας του Υπουργείου 
Εργασίας και Κοινωνικών Ασφαλίσεων. 

7. Την υπ’ αριθμ. 3/25.1.2006 πράξη του Συμβουλίου του 
ΤΕΙ Καλαμάτας για έγκριση υπερωριακής απασχόλησης 
στους υπαλλήλους του Ιδρύματος. 

8. Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 14.770 ευρώ, σε καμιά περίπτωση δεν επιτρέπεται 
να υπερβεί τις πιστώσεις που έχουν εγγράφει στον 
οικείο κωδικό αριθμό (ΚΑΕ 0261) του τακτικού προϋπο¬ 
λογισμού έτους 2006 του ΤΕΙ Καλαμάτας. 

9. Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών, έκτακτων 
ή επειγουσών αναγκών του ΤΕΙ Καλαμάτας, αποφασί¬ 
ζουμε: 

Εγκρίνουμε, στα πλαίσια του προϋπολογισμού έτους 
2006 του ΤΕΙ Καλαμάτας, την υπερωριακή απασχόλη¬ 
ση πέραν του υποχρεωτικού ωραρίου, για το χρονικό 
διάστημα από 1.1.2006 έως 30.6.2006 για: 

Δώδεκα (12) διοικητικούς υπαλλήλους με σχέση ερ¬ 
γασίας ΙΔΑΧ και για μέχρι εξήντα (60) ώρες μηνιαίως 
για κάθε υπάλληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 131565π.ε./Β7 (7) 

Τροποποίηση της υπ’ αριθμ. 48361/Β7 (ΦΕΚ 1156, 
τ.Β730.7.2004) υπουργικής απόφασης που αφορά 
στο Πρόγραμμα Μεταπτυχιακών Σπουδών του Τμή- 
ματος Επιστημών της Προσχολικής Αγωγής και του 
Εκπαιδευτικού Σχεδιασμού του Πανεπιστημίου Αιγαί¬ 
ου με τίτλο «Φύλο και Νέα Εκπαιδευτικά και Εργασι¬ 
ακά Περιβάλλοντα στην Κοινωνία της Πληροφορίας». 
Απένταξη του Π.Μ.Σ. από το ΕΠΕΑΕΚ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/92 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας,... και άλλες διατάξεις» 
και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

3. Την υπ’ αριθμ. 37876/ΣΤ5 (ΦΕΚ 608 τ.Β726.4.2004) 
κοινή απόφαση του Πρωθυπουργού και της Υπουρ¬ 
γού Εθνικής Παιδείας και θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων». 

4. Την υπ’ αριθμ. 48361/Β7 (ΦΕΚ 1156, τ.Β730.7.2004) 
υπουργική απόφαση «Εγκριση Προγράμματος Μετα¬ 
πτυχιακών Σπουδών του Τμήματος Επιστημών της 
Προσχολικής Αγωγής και του Εκπαιδευτικού Σχεδια- 
σμού του Πανεπιστημίου Αιγαίου με τίτλο “Φύλο και 
Νέα Εκπαιδευτικά και Εργασιακά Περιβάλλοντα στην 
Κοινωνία της Πληροφορίας"». 

5. Την υπ’ αριθμ. 5935/2.6.2003 Προκήρυξη του ΕΠΕ- 
ΑΕΚ II για την υποβολή προτάσεων με τίτλο «Αναμόρ¬ 
φωση - Νέα Προγράμματα Μεταπτυχιακών Σπουδών» 
και την υπ’ αριθμ. 3145/1.3.2005 απόφαση της Ειδικής 
Υπηρεσίας Διαχείρισης ΕΠΕΑΕΚ που αφορά στην ακύ¬ 
ρωση της χρηματοδότησης και στην απένταξη του 
ανωτέρω Π.Μ.Σ. 

6. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Επιστημών της Προ¬ 
σχολικής Αγωγής και του Εκπαιδευτικού Σχεδιασμού 
του Πανεπιστημίου Αιγαίου (συνεδρίες 15.9.2004 και 

14.7.2005) . 

7. Το απόσπασμα πρακτικών της Συγκλήτου του 
Πανεπιστημίου Αιγαίου (συνεδρίες 23.9.2004 και 

27.10.2005) . 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. 48361/Β7 (ΦΕΚ 1156, 
τ.Β730.7.2004) υπουργική απόφαση Έγκρισης του Προ¬ 
γράμματος Μεταπτυχιακών Σπουδών (ΠΜΣ) του Τμή¬ 
ματος Επιστημών της Προσχολικής Αγωγής και του 
Εκπαιδευτικού Σχεδιασμού του Πανεπιστημίου Αιγαίου 
με τίτλο «Φύλο και Νέα Εκπαιδευτικά και Εργασιακά 
Περιβάλλοντα στην Κοινωνία της Πληροφορίας», ως 
ακολούθως: 

1. Το άρθρο 6 «Πρόγραμμα Μαθημάτων» τροποποι¬ 
είται ως εξής: 

Η παράγραφος 1 αντικαθίσταται ως εξής: 

«1. Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή των κατά το άρθρο 3 τίτλων ορίζονται ως 
εξής: 

I. Ετήσιος Κύκλος Μαθημάτων: 

Α' εξάμηνο. Περιλαμβάνει έναν κύκλο εισαγωγικών 
μεταπτυχιακού επιπέδου μαθημάτων σχετικών με 
τις βασικές θεωρητικές και ερευνητικές διαστάσεις 
του αντικειμένου του ΠΜΣ, των οποίων η επιτυχής 
ολοκλήρωση είναι προαπαιτούμενη για τον επόμενο 
κύκλο. 

1. Διεπιστημονικές Προσεγγίσεις στη Διαμόρφωση 
του Ρόλου του Φύλου. 

2. Απασχόληση και Αγορά Εργασίας στην Εποχή της 
Παγκοσμιοποίησης. 

3. Νέες Μορφές Εκπαίδευσης και Κατάρτισης. 

4. Νέες Τεχνολογίες στην Κοινωνία της Πληροφο¬ 
ρίας. 

Β' εξάμηνο: Περιλαμβάνει έναν κύκλο μαθημάτων εμ¬ 


βάθυνσης και εξειδίκευσης στους βασικούς θεματικούς 
άξονες του πτυχίου εξειδίκευσης. Οι φοιτητές/τριες 
υποχρεούνται να ολοκληρώσουν επιτυχώς δύο από 
τα τέσσερα μαθήματα επιλογής, καθώς και τα δύο 
υποχρεωτικά μαθήματα. 

1. Φύλο, Απασχόληση και Επιχειρηματικότητα (επι¬ 
λεγόμενο). 

2. Φύλο και Εκπαίδευση (επιλεγόμενο). 

3. Φύλο και Πολιτισμός (επιλεγόμενο). 

4. Φύλο, Θετικές Επιστήμες και Νέες Τεχνολογίες 
(επιλεγόμενο). 

5. Ποσοτικές και Ποιοτικές Μέθοδοι και Τεχνικές 
Έρευνας (υποχρεωτικό). 

6. Περιγραφική και Επαγωγική Στατιστική με Χρήση 
Ηλεκτρονικών Υπολογιστών (υποχρεωτικό). 

II. Κύκλος Σεμιναριακών Μαθημάτων (ννοιΈεΙιορε). 
Περιλαμβάνει σεμιναριακά μαθήματα εμβάθυνσης και 
εξειδίκευσης σε επιμέρους θέματα σχετικά με το αντι¬ 
κείμενο του ΠΜΣ. 

1. Σεμινάρια εμβάθυνσης σε θέματα Φύλου και Απα¬ 
σχόλησης στην Κοινωνία της Πληροφορίας. 

2. Σεμινάρια εμβάθυνσης σε θέματα Φύλου και Εκ¬ 
παίδευσης στην Κοινωνία της Πληροφορίας. 

3. Σεμινάρια εμβάθυνσης σε θέματα Φύλου και Νέων 
Τεχνολογιών. 

4. Σεμινάρια εμβάθυνσης σε θέματα Μεθοδολογίας 
Έρευνας και Ποσοτικής και Ποιοτικής Ανάλυσης δε¬ 
δομένων. 

III. Γ' Εξάμηνο. Περιλαμβάνει την πρακτική άσκηση 
ή/καιΈρευνα Πεδίου των φοιτητών/φοιτητριών και την 
εκπόνηση μεταπτυχιακής ερευνητικής ή συνθετικής 
διατριβής. 

IV. Κάθε μάθημα, συμπεριλαμβανομένων και των 
Σεμιναριακών Μαθημάτων του Κύκλου αντιστοι¬ 
χεί σε τρεις (3) διδακτικές μονάδες. Η Πρακτική 
Ασκηση ή/καιΈρευνα Πεδίου αντιστοιχεί σε έξι (6) 
διδακτικές μονάδες και η εκπόνηση μεταπτυχιακής 
ερευνητικής ή συνθετικής διατριβής αντιστοιχεί σε 
δώδεκα (12) διδακτικές μονάδες. Για την απονομή 
Μεταπτυχιακού Διπλώματος Ειδίκευσης απαιτείται 
η επιτυχής ολοκλήρωση 54 διδακτικών μονάδων, σε 
συνδυασμό με τη συμμετοχή του/της φοιτητή/τριας 
σε εκπαιδευτικές και ερευνητικές δραστηριότητες 
του προγράμματος, κατά τα ειδικότερα οριζόμε¬ 
να και στον κανονισμό μεταπτυχιακών σπουδών 
(σύμφωνα με την παρ. 4β, του άρθρου 12, του ν. 
2083/1992). Με απόφαση της Γ.Σ.Ε.Σ. μπορούν να 
αναγνωριστούν διδακτικές μονάδες από άλλα Π.Μ.Σ. 
του Πανεπιστημίου Αιγαίου ή άλλα συνεργαζόμενα 
Πανεπιστήμια. 

V. Το πρόγραμμα μαθημάτων μπορεί να τροποποιηθεί 
μετά από εισήγηση της Συντονιστικής Επιτροπής Με¬ 
ταπτυχιακών Σπουδών, απόφαση της Γ.Σ.Ε.Σ., έγκριση 
της Συγκλήτου και του ΥΠΕΠΘ.» 

2. Το άρθρο 11 αντικαθίσταται ως εξής: 

«Άρθρο 11 

Κόστος Λειτουργίας 

1. Το ετήσιο κόστος λειτουργίας του ΠΜΣ ανέρχεται 
σε 180.000 ευρώ και αναλύεται ως εξής: 

Κατηγορία Δαπάνης 

Προϋπολογισμός 
σε ευρώ 

Αμοιβές Διδασκαλίας (καθηγητών 
εκτός Παν/μιου Αιγαίου) 

15.000 

Επιμορφωτικά Σεμινάρια, εκδόσεις 
και άλλες εκπαιδευτικές δραστηρι¬ 
ότητες 

7.000 

Μετακινήσεις 

25.000 

Εκπαιδευτικό Υλικό 

5.000 

Εξοπλισμός και συντήρηση 

5.000 

Αναλώσιμα 

3.000 

Υποτροφίες 

3.000 

Αμοιβές Εξωτερικών Συνεργατών 

35.000 

Δημοσιότητα 

5.000 

Γ ενικές Δαπάνες 

27.000 

Ειδικό ερευνητικό, εκπαιδευτικό ή 
άλλο έργο 

20.000 

Ανάπτυξη και διαχείριση προγραμ¬ 
μάτων τηλεκπαίδευσης (θ-Ιθαπτίηρ) 

30.000 

ΣΥΝΟΛΟ 

180.000 


2. Οι πηγές χρηματοδότησης του ΠΜΣ είναι: 

α) Τα δίδακτρα των μεταπτυχιακών φοιτητών/τριών 

β) Τα έσοδα από διάφορα ερευνητικά και άλλα προ¬ 
γράμματα 

γ) Επιχορηγήσεις και δωρεές.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 25288/Β7 (8) 

Τροποποίηση - συμπλήρωση της υπ’ αριθμ. 143776/Β7 
υπουργικής απόφασης (ΦΕΚ 51 /Β'/19.1.2004) που αφο¬ 
ρά στο Πρόγραμμα Μεταπτυχιακών Σπουδών με τίτ¬ 
λο «Πολιτική και Προγραμματισμός Περιβαλλοντικής 
Διαχείρισης» του Τμήματος Περιβάλλοντος του Πα¬ 
νεπιστημίου Αιγαίου. - Λειτουργία κοινού ΠΜΣ με 
αναγνωρισμένα ομοταγή Ιδρύματα του Εξωτερικού 
στα πλαίσια του προγράμματος Ει-αεηηυε Μυηάυε. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/ 
1992 (ΦΕΚ 159 τ.Α') «Εκσυγχρονισμός της Ανώτατης 
Εκπαίδευσης», του άρθρου 16 παρ. 2 του ν. 2327/1995 
(ΦΕΚ 156 Α') «Εθνικό Συμβούλιο Παιδείας ... και άλλες 
διατάξεις» και του άρθρου 5 παρ. 12γ και 13 του ν. 2916/ 
2001 (ΦΕΚ 114 Α') «Διάρθρωση της ανώτατης εκπαί¬ 
δευσης και ρύθμιση θεμάτων τεχνολογικού τομέα 
αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 


3. Τις διατάξεις του άρθρου 23 του ν. 3404/2005 (ΦΕΚ 
260/17.10.2005 τ.Α') «Ρύθμιση θεμάτων του Πανεπιστημια¬ 
κού και Τεχνολογικού Τομέα της Ανώτατης Εκπαίδευσης 
και λοιπές διατάξεις». 

4. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

5. Την από 13.9.2004 πρόσκληση εκδήλωσης ενδια¬ 
φέροντος για τη συμμετοχή στο πρόγραμμα Ει-αεπιυε 
Μυηάυε. 

6. Την υπ’ αριθμ. 143776/Β7 υπουργική απόφαση (ΦΕΚ 
51/Β'/19.1.2004) «Αντικατάσταση της Β7/416/11.9.1998 
(ΦΕΚ 1006/25.9.1998) υπουργικής απόφασης «Εγκριση 
του Προγράμματος Μεταπτυχιακών Σπουδών Πολιτι¬ 
κή και Προγραμματισμός Περιβαλλοντικής Διαχείρισης 
των τμημάτων Περιβάλλοντος του Πανεπιστημίου Αι¬ 
γαίου, Περιβαλλοντικών Σπουδών του Πανεπιστημίου 
Εαεί ΑηςΙία και Διοίκησης Επιχειρήσεων του Θγριχιε 
ΙηΙθΓηαΙίοηαΙ ΙηείίίυΙθ οΐ ΜαηαςβηηθηΙ» όπως τροπο¬ 
ποιήθηκε με την υπ’ αριθμ. Β7/206/27.7.1999 (ΦΕΚ 1624 
τ.Β'/18.8.1999) υπουργική απόφαση». 

7. Την απόφαση της Γ ενικής Συνέλευσης του Τμήματος 
Περιβάλλοντος του Πανεπιστημίου Αιγαίου (απόσπα¬ 
σμα πρακτικών Κοινής Συνεδρίασης Γ ενικής Συνέλευσης 
και Εκλεκτορικών Σωμάτων Τμήματος Περιβάλλοντος 
(5/8.12.2004). 

8. Την απόφαση της Συγκλήτου του Πανεπιστημίου 
Αιγαίου (συνεδρίαση 58/2.6.2005). 

9. Το από 28.7.2005 Ειδικό Πρωτόκολλο Συνεργασίας 
μεταξύ του Πανεπιστημίου Αιγαίου, του Πανεπιστημί¬ 
ου Κεντρικής Ευρώπης (Ουγγαρία), Ευηά (Σουηδία) και 
ΜαηοΙτθδΙθΓ (Μεγάλη Βρετανία). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. 143776/Β7 (ΦΕΚ 51/ 
Β'/19.1.2004) υπουργική απόφαση ως ακολούθως: 

Το άρθρο 1 «Γενικές Διατάξεις» συμπληρώνεται ως 
εξής: 

«Το Τμήμα Περιβάλλοντος του Πανεπιστημίου Αιγαί¬ 
ου από το ακαδημαϊκό έτος 2005-2006 μέχρι και το 
ακαδημαϊκό έτος 2008-2009 οργανώνει και λειτουρ¬ 
γεί παράλληλα με το εν λόγω ΠΜΣ και κοινό ΠΜΣ με 
το Πανεπιστήμιο Κεντρικής Ευρώπης (Ουγγαρία), Ευηά 
(Σουηδία), και ΜαηοάθδίθΓ (Μεγάλη Βρετανία) με τίτλο 
«Περιβαλλοντική επιστήμη, πολιτική και διαχείριση».Το 
κοινό ΠΜΣ λειτουργεί στα πλαίσια του Προγράμματος 
Ει-αεηηυε Μυηάυε. Όλα τα επιμέρους θέματα λειτουρ¬ 
γίας του κοινού ΠΜΣ (το πρόγραμμα μαθημάτων, οι 
υποχρεώσεις των φοιτητών και των διδασκόντων, οι 
απονεμόμενοι τίτλοι, κλπ) ορίζονται με βάση το Ειδικό 
Πρωτόκολλο Συνεργασίας που έχει καταρτιστεί μεταξύ 
των συνεργαζόμενων Ιδρυμάτων και σύμφωνα με την 
κείμενη νομοθεσία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οόποιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε. Π. Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίΒΓΠθΙ : Μ1ρ://***.β1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπβ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ευπτ ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 

